Katedralo de Friburgo
Katedralo en la urba ensemblo
Vidaĵo de la lalonga navo
Vidaĵo de la volboj
La **katedralo Sankta Nikolao** (germane *Kathedrale St. Nikolaus*, [france *Cathédrale Saint-Nicolas*) estas la katedralo de la romkatolika episkopujo Laŭzano, Ĝenevo kaj Friburgo en Friburgo en Svisujo. Ĝi staras sub patroneco de Sankta Nikolao kaj estis iam ĝis 1924 la kolegiata preĝejo. La grandpreĝejo de Friburgo rangaltiĝis en 1924 al la katedralo de la episkopujo Laŭzano, Ĝenevo kaj Friburgo.

Konstruhistorio
---------------

Oni konstruis la katedralon ekde 1283 en pluraj fazoj ĝis 1490 surloke de romanika preĝejo. La trinava gotika preĝejo havas turon altan je 76 metroj, kiun oni en 1490 finkonstruis la malfrua flamgotika stilo, kaj en kiu troviĝas helikoŝtuparo el 368 ŝtupoj.

Konstruaĵo
----------

Ĉe la masiva okcidenta fronto malfermiĝas la ĉefportalo, kies timpano bildigas la Lastan Juĝon, verkita en la 14-a jarcento. La plurlatera ĥorejo estis novigata kaj pligrandigata de 1627 ĝis 1630, dum kiam oni malgraŭ la progresinta stilepoko konservis la gotikan stilon.

* Katedralo de FriburgoKatedralo de Friburgo
* PortaloPortalo
* TimpanoTimpano
* Figuraroj de la portaloFiguraroj de la portalo

Ekipaĵo
-------

Kapelo Sankta Tombo
Al la riĉa ekipaĵo de la preĝejo apartenas la Kapelo Sankta Tombo kun la prezentado de la entombigo de Kristo (1433), baptujo el 1498, la ĥorseĝaro laŭ flamgotika stilo (1516), diversaj barokaj altaroj kaj la ĉefaltaro el 1877.
la ĥorkrado, kiun produktis Ulrich Wagner inter 1464 kaj 1466 laŭ malfrugotika stilo, validas kiel „la plej bela de sia epoko".

* BaptujoBaptujo
* PredikejoPredikejo
* AltarbildoAltarbildo
* Krucobildo en la ĥorejoKrucobildo en la ĥorejo

### Fenestroj

La pola pentristo Józef Mehoffer konceptis kaj realigis la vitralojn laŭ secesia stilo inter 1896 kaj 1936. La verkon kompletigis la franca pentristo Alfred Manessier.

* 
* 
* 
* 

### Orgenoj

Rigardo sur la ĉeforgeno
La katedralo havas du orgenojn. <La grandan orgenon konstruis inter 1824 kaj 1834 la Friburgano Aloys Mooser (1770–1839). Ĝi allogis muzikistojn kiel Franz Liszt kaj Anton Bruckner. La instrumento havas 60 registrojn sur kvar manualaj suborgenoj kaj pedalaro.

Literaturo
----------

* Jean Steinauer: *Die Republik der Chorherren – Eine Geschichte der Macht in Freiburg i. Ue.* Verlag für Kultur und Geschichte, Baden (Svisujo) 2012, ISBN 978-3-03919-269-4.

Referencoj
----------

1. ↑  Schweiz-Netz.com Katedralo de Friburgo
2. ↑  Marcel Strub: *Les monuments d’art et d’histoire du canton de Fribourg. Tome II: La Ville de Fribourg.* (= *Die Kunstdenkmäler der Schweiz,* Bd. 36) Birkhäuser, Bazelo 1956,p. 94 s.
3. ↑  Marianne Rolle: *Wagner, Ulrich.* En: *Historisches Lexikon der Schweiz.* Schwabe, Bazelo 2014.
4. ↑  Portretoj de la orgenoj Arkivigite je 2013-06-26 per Archive.today sur la retpaĝo de la Friburga Orgenakademio.
5. ↑  Priskribo sur la paroĥa retpaĝo de Sankta Nikolao

Eksteraj ligiloj
----------------

* Kategorio Katedralo Sankta Nikolao (Friburgo) en la Vikimedia Komunejo (Multrimedaj datumoj)

* Hejmpaĝo de la paroĥo Sankta Nikolao en Friburgo



|  |  |
| --- | --- |
| Bibliotekoj | * PeEnEo: 505201
* GND: 4386289-5
* LCCN: no2016013844
* VIAF: 9503158792863439040006
 |